SK Úradný vestník Európskej únie C 55/22

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1/2004 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov

(Text s významom pre EHP)

(2007/C 55/06)

Číslo XA: XA 102/06

Členský štát: Lotyšsko

Región: —

Názov schémy pomoci alebo názov spoločnosti prijímajúcej individuálnu pomoc: Pomoc na určovanie genetickej kvality hospodárskych zvierat

Právny základ: Ministru kabineta 2006. gada 3. janvāra noteikumi Nr. 21 „Noteikumi par valsts atbalstu lauksaimniecībai 2006. gadā un tā piešķiršanas kārtību“

Ročné výdavky plánované v rámci schémy štátnej pomoci alebo celková výška individuálnej pomoci poskytnutej spoločnosti: Celková výška pomoci na rok 2006 predstavuje 5 649 265 LVL

Maximálna intenzita pomoci: Pomoc sa poskytuje až do výšky 70 % investícií uskotočnených tretími osobami pri určovaní genetickej kvaliti hospodárskych zvierat:

Dátum implementácie: Vstupuje do platnosti dňom uverejnenia v úradnom vestníku „Latvijas Vēstnesis“ (plánovaný dátum: 15. november 2006)

Trvanie schémy štátnej pomoci alebo individuálnej pomoci: Do 30. decembra 2006

Účel pomoci: Účelom pomoci je podporiť určovanie genetickej hodnoty hospodárskych zvierat, a tak prispievať k vývoju ich genetických kvalít a vlastností, ktoré týmto zvieratám dodávajú hospodársku hodnotu

Príslušný (-é) sektor (-y) hospodárstva: Malé a stredné podniky vykonávajúce poľnohospodársku činnosť.

Pomoc je určená hospodárstvam s chovom hospodárskych zvierat

Názov a adresa orgánu poskytujúceho pomoc:

Zemkopības ministrija Riga Latvijas Republikas Zemkopības ministrija LV-1981 Rīga

Internetová stránka: www.zm.gov.lv

Ďalšie informácie: Pomoc pre sektor chovu hospodárskych zvierat v súlade s nariadením Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov

Číslo XA: XA 103/06

Členský štát: Španielsko

Región: Cataluña

Názov schémy štátnej pomoci alebo názov podniku, ktorý je prijímateľom individuálnej pomoci: Pomoc pre nákup poľnohospodárskych strojov a modernizáciu poľnohospodárskych podnikov

Právny základ: Orden ARP/153/2005, de 12 de abril, por la que se aprueban las bases reguladoras de las ayudas para la adquisición de maquinaria agrícola y la modernización de explotaciones agrarias, y se convocan las correspondientes al año 2005 (DOGC 4366 de 19.4.2005)

Ročné výdavky plánované v rámci schémy štátnej pomoci alebo celková výška individuálnej pomoci poskytnutej podniku: Pokiaľ ide o dotácie na úroky úveru sa garantovaný rozpočet rozpočíta na celú dĺžku trvania prijímaných úverov, ktorá je najviac 8 rokov.

Rok 2005: 150 000 EUR

Rok 2006: 150 000 EUR

Maximálna intenzita pomoci: Pomoc spočíva v dotácii najviac jedného bodu úrokov z úverov, ktoré sú určené na financovanie oprávnených investícií. Maximálna výška úveru bude predstavovať 90 % oprávnenej investície, okrem DPH, s maximálnou výškou úveru 150 000 EUR. (Viď bod 6.3 prílohy podkladov, v ktorom sú uvedené podrobnejšie údaje o charakteristikách úveru). Maximálna intenzita je 2,71 % v prípade úverov s dĺžkou 5 rokov a 6 mesiacov a 3,84 % v prípade úverov s dĺžkou 8 rokov

Dátum implementácie:

Trvanie schémy pomoci alebo individuálnej pomoci: 31. 12. 2006. Platby pomoci sa vykonávajú počas obdobia najviac 8 rokov, až do úplného odpísania poskytnutých úverov

Účel pomoci: Účelom pomoci je podporovať realizáciu investícií do poľnohospodárskych podnikov, ktorých cieľom je modernizácia týchto podnikov a prostredníctvom tejto modernizácie umožniť zníženie výrobných nákladov, zlepšenie a preorientovanie poľnohospodárskej výroby, zvýšenie výrobnej kvality, ochranu a zlepšenie prírodného prostredia, diverzifikovanie poľnohospodárskej činnosti a doplnkových činností alebo nadobudnutie poľnohospodárskych strojov. (Článok 4)

Oprávnené náklady sú tieto:

nákup poľnohospodárskych strojov;

výstavba, nadobudnutie alebo zlepšenie nehnuteľného majetku, ktoré sú potrebné na modernizáciu podniku;

nadobudnutie alebo lízing nových strojov a zariadení, vrátane počítačového programového vybavenia, ktoré sú potrebné na modernizáciu podniku;

všeobecné náklady ako odmeny pre architektov, technikov a poplatky za konzultácie, realizačné štúdie, nadobudnutie patentových práv a licencií až do 12 % uvedených výdavkov, ktoré sú potrebné na modernizáciu podniku

Príslušný(-é) sektor(-y) hospodárstva: Výroba a spracovanie výrobkov uvedených v prílohe I k zmluve, okrem výrobkov rybolovu a akvakultúry, ktoré upravuje nariadenie Rady (ES) č. 104/2000 a výrobky s kódmi NC 4502, 4503 a 4504 (korkové výrobky)

Názov a adresa orgánu poskytujúceho pomoc:

Departamento de Agricultura, Ganadería y Pesca Generalitat de Catalunya Gran Via de les Corts Catalanes, 612-614 E-08007 Barcelona

Internetová stránka: https://www.gencat.net/diari_c/4366/05101050.htm

Ďalšie informácie: —

Číslo pomoci: XA 104/06

Členský štát: Spojené kráľovstvo

Región: Cumbria

Názov programu pomoci alebo názov spoločnosti prijímajúcej individuálnu pomoc: Farming Connect Cumbria (FCC)

Právny základ: Sections 4 and 5 of the Regional Development Agencies Act 1998

Ročné výdavky plánované v rámci schémy pomoci alebo celková výška individuálnej pomoci poskytnutej spoločnosti

Maximálna intenzita pomoci:

A) Podnikateľské poradenstvo a podpora pri poskytnutí grantu Intenzita pomoci bude 100 %. Celková výška pomoci na príjemcu poskytnutá pod touto položkou bude obmedzená, aby sa rešpektoval limit vo výške 100 000 EUR pre technickú podporu počas 3 rokov. Očakáva sa však, že maximálna pomoc na príjemcu bude vo všetkých prípadoch výrazne nižšia ako 100 000 EUR.

B) Granty na rozvoj FCC Maximálna intenzita pomoci bude 40 %, prípadne 50 % pre mladých poľnohospodárov v priebehu 5 rokov od založenia podniku (ako je uvedené v článku 8 nariadenia 1257/1999 v znení zmien a doplnení). Výška grantu na projekt sa obmedzí na 16 000 GBP pre všetkých žiadateľov. Žiadatelia sa môžu uchádzať o grant pre viac ako jeden projekt, žiaden žiadateľ však nemôže pod touto položkou dostať spolu viac ako 30 000 GBP.

C) Granty FCC na technické poradenstvo Maximálna intenzita pomoci bude 50 %. Výška grantu na projekt sa stanoví na1 300 GBP

Dátum implementácie:

Trvanie schémy alebo individuálnej pomoci: Počiatočné žiadosti o zapojenie sa do programu FCC musia byť podané do 31. decembra 2007.

Všetky informácie budú poskytnuté do 31. marca 2008.

Posledný datum podania žiadostí o grant na rozvoj FCC je 31. marec 2007 a všetky nároky sa musia uplatniť do 31. decembra 2007.

Posledný dátum podania žiadostí o grant FCC na technické poradenstvo je 31. január 2008 a všetky nároky sa musia uplatniť do 31. marca 2008

Účel pomoci: Účelom je podporiť dlhodobo udržateľný rozvoj vidieckeho hospodárstva v Cumbrii:

diverzifikáciou poľnohospodárskych podnikov v rámci poľnohospodárstva;

zvýšenou podnikateľskou efektívnosťou;

zlepšením podmienok starostlivosti o zvieratá;

ochranou vidieckeho životného prostredia.

Oprávnenými nákladmi budú poplatky za poradenstvo v súlade s článkom 14 nariadenia 1/2004.

Oprávnenými nákladmi budú náklady na výstavbu, nadobudnutie alebo zlepšovanie nehnuteľného majetku, nákup alebo lízing nového strojového parku a zariadenia vrátane počítačového softvéru a všeobecné náklady, ako sú náklady na architektov, inžinierov a poplatky za poradenstvo, realizačné štúdie, nadobudnutie patentov a licencíí, a to do výšky 12 % oprávnených výdavkov. Uvedené oprávnené náklady sú v súlade s článkom 4 nariadenia 1/2004.

Oprávnenými nákladmi budú poplatky za poradenstvo v súlade s článkom 14 nariadenia 1/2004

Príslušný(-é) sektor(-y) hospodárstva: Schéma sa vzťahuje na aktivity poľnohospodárskej výroby, ako aj na spracovateľské a odbytové aktivity, ktoré sa uskutočňujú v poľnohospodárskom podniku. Všetky podsektory sú oprávnené získať všetky druhy pomoci s výnimkou výroby a odbytu produktov, ktoré imitujú alebo nahrádzajú mlieko a mliečne výrobky, a spracovania a odbytu produktov v cukrovarníckom sektore, ktoré nie sú oprávnené na investičné granty

Názov a adresa orgánu poskytujúceho grant:

Cumbria Vision Gillan Way Penrith 40 Business Park Penrith Cumbria CA11 9BP United Kingdom

Internetová adresa: http://www.crea.co.uk/farming.htm. Pod položkou „Downloads“ (vo formáte adobe acrobat PDF) kliknite na linku „Click to download Farming Connect Cumbria criteria“. Druhou možnosťou je priamy prístup na súbor PDF, ktorý môžete záska't na http://www.crea.co.uk/downloads/Scheme %20Criteria.pdf.

Prípadne môžete ísť na ústredný internetový zoznam vybratých programov štátnej pomoci v poľnohospodárstve Spojeného kráľovstva: www.defra.gov.uk/farm/policy/state-aid/setup/exist-exempt.htm. Kliknite na linku „Farming Connect Cumbria 2006“

Ostatné informácie: Program pozostáva z 3 samostatných opatrení:

Pružné podnikateľské poradenstvo a podpora pre poľnohospodárov a iných poľnohospodárskych výrobcov a spracovateľov, prispôsobené osobitným potrebám podniku na účely umožnenia prípravy formálneho podnikateľského plánu s cieľom zvýšenia podnikateľskej efektívnosti.

Podnikateľský subjekt sa potom bude môcť uchádzať o granty, ktoré mu pomôžu implementovať daný podnikateľský plán investovaním do jeho poľnohospodárskeho podniku, v záujme rozvoja budúceho podnikania.

Prípadne môže byť poľnohospodárom poskytnutý grant na náklady spojené s podrobným poradenstvom na účely implementácie svojho podnikateľského plánu.

Výraznú časť pomoci tvoria granty, ktoré budú vyplatené spätne po predložení uhradených faktúr a až po dokončení etapy 1 (príprava podnikateľského plánu). Preto sa väčšina výdavkov vyskytne až na konci obdobia poskytovania pomoci.

Táto schéma pozmeňuje a preberá rozpočet zo schémy XA 32/04, ktorý preto končí s účinnosťou od 30. novembra 2006.

Táto schéma sa zmení a doplnení tak, aby sa v nej zohľadnili budúce zmeny v pravidlách poskytovania štátnej pomoci

Číslo pomoci: XA 106/06

Členský štát: Spojené kráľovstvo

Región: East Midlands

Názov schémy pomoci: Rozvoj spolupracujúcich dodávateľských reťazcov v East Midlands

Právny základ: Section 5 of the Regional Development Agencies Act 1998

Plánované výdavky na schému: 22. december 2006 – 31. marec 2007: 70 000 GBP

1. apríl 2007 – 31. marec 2008: 80 000 GBP

Maximálna intenzita pomoci: Intenzita pomoci je 100 %

Dátum implementácie:

Trvanie schémy: Do 31. marca 2008

Účel pomoci: Rozvoj sektora. Schéma poskytne informačné a poradenské služby poľnohospodárom, podnikom, ktoré kontrolujú poľnohospodári (FCB) a iným spolupracujúcim podnikom v rámci poľnohospodárskeho dodávateľského reťazca v East Midlands.

Účelom je zlepšiť výkon a efektívnosť poľnohospodárskych podnikov prostredníctvom spolupráce, efektívnosti dodávateľského reťazca, zlepšiť odbyt poľnohospodárskej výroby a využiť nové trhové možnosti.

Pomoc bude vyplatená v súlade s článkom 14 nariadenia 1/2004 a oprávnenými nákladmi budú náklady za poradenské služby a náklady za organizáciu programov odbornej prípravy

Príslušný(-é) sektor(-y): Schéma je určená predovšetkým na pomoc podnikom, ktoré pôsobia vo výrobe primárnych poľnohospodárskych produktov, najmä obilnín, červeného mäsa a čerstvých výrobkov. Prijímateľmi však môžu byť aj niektoré podniky z ostatných častí širšieho poľnohospodárskeho dodávateľského reťazca (vrátane spracovania a odbytu). Schéma je otvorená pre podniky, ktoré vyrábajú (alebo spracovávajú, prípadne predávajú) akýkoľvek druh poľnohospodárskych výrobkov

Názov a adresa orgánu poskytujúceho pomoc:

East Midlands Development Agency Apex Court City Link Nottingham NG2 4LA United Kingdom

Internetová adresa: http://www.effp.com/StellentEFFPLIVE/groups/public/documents/press_releases/developingcollabora_ia457701ca.hcsp

Ďalšou možnosťou je získať informácie o tejto schéme prostredníctvom ústredného internetového zoznamu vybratých programov štátnej pomoci v poľnohospodárstve Spojeného kráľovstva: http://www.defra.gov.uk/farm/policy/state-aid/setup/exist-exempt.htm

Ostatné informácie: Schéma bude otvorená pre podniky v poľnohospodárskom dodávateľskom reťazci, ktoré spracovávajú alebo predávajú výrobky, ktoré nie sú uvedené v Prílohe 1 k Zmluve o založení Európskeho spoločenstva. Pomoc týmto podnikom bude vyplatená v súlade s nariadením Komisie (ES) č. 69/2001 o pomoci de minimis alebo každým nariadením, ktoré ho nahradí.

Prijímatelia si nebudú môcť vybrať poskytovateľa služby. Poskytovateľom služby budú členovia EFFP, ktorí boli vybraní a budú odmeňovaní na základe trhového princípu

Číslo pomoci: XA 107/06

Členský štát: Francúzsko

Región: Departement Seine-Maritime

Názov pomoci: Pomoc na investície do spracovania a odbytu produktov poľnohospodárskych fariem

Právny základ:

— Articles 4.3 e) et 7 du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Ročné výdavky plánované v rámci schémy štátnej pomoci: 150 000 EUR

Maximálna intenzita pomoci: Strop 40 % oprávnených investícií

Dátum implementácie: Ihneď po obdŕžaní potvrdenia o prijatí Komisiou

Trvanie schémy štátnej pomoci: Program pomoci je platný na obdobie 2007 – 2009

Účel pomoci: Spolu s veľkými aglomeráciami Le Havre, Rouen a Dieppe je departement Seine Maritime významným centrom spotreby produktov poľnohospodárskych fariem a vďaka svojej polohe v blízkosti Paríža ťaží tiež z významného cestovného ruchu.

Cieľom departementu je povzbudiť farmárov prostredníctvom mechanizmu pomoci k spracovávaniu ich poľnohospodárskych produktov na mieste, aby tak mohli priamo využívať pridanú hodnotu. Cieľom plánovaných investícií je zlepšiť a diverzifikovať produkciu.

Mechanizmus pomoci je určený výrobcom, ktorí zamýšľajú predávať individuálne alebo v rámci zoskupenia výrobcov. Umožní financovať opravu budov a nákup zariadenia potrebného na predaj produktov poľnohospodárskych fariem.

Minimálna výška dotovaných výdavkov je 1 500 EUR, maximálna výška predstavuje 30 000 EUR pre individuálne a 60 000 EUR pre kolektívne projekty.

Na to, aby mohol výrobca získať túto pomoc, musí spracovávať svoje vlastné produkty, dodržiavať zdravotné, environmentálne, hygienické normy, prípadne normy dobrých životných podmienok zvierat, a administratívne normy a priamo predávať celú svoju produkciu alebo jej časť.

Oprávnené položky výdavkov sú:

oprava poľnohospodárskej budovy určenej na predaj produktov, vnútorné a vonkajšie úpravy (parkovisko, osvetlenie, vývesky)

nákup zariadení na predaj (registračná pokladňa, chladiace vitríny, mrazničky, chladiace zariadenie do auta)

vybavenie pre niektorých špecializovaných výrobcov (včelári, …),

nákup zariadení na skladovanie a balenie niektorých produktov (ovocie a zelenina, …)

Príslušné odvetvie (-ia) hospodárstva: Všetky ekonomicky prosperujúce poľnohospodárske podniky v Seine Maritime.

Hospodárske záujmové zoskupenia

Názov a adresa orgánu poskytujúceho pomoc:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Internetová stránka: http://www.seinemaritime.net rubrika „guide des aides“

Opis pomoci bude uverejnený na internetovej stránke pod podmienkou zaregistrovania tohto záznamu o výnimke Európskou komisiou

Číslo pomoci: XA 108/06

Členský štát: Francúzsko

Región: Departement Seine-Maritime

Názov pomoci: Pomoc na investície do ochrany a zlepšenia prírodného životného prostredia v oblasti „boja proti erózii pôdy“

Právny základ:

— Article 4.3 d) du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Ročné výdavky plánované v rámci schémy štátnej pomoci: 100 000 EUR

Maximálna intenzita pomoci: Strop 40 % oprávnených investícií

Strop 50 % pre mladých poľnohospodárov (ak mladí poľnohospodári realizujú investície do piatich rokov od začiatku činnosti)

Dátum implementácie: Ihneď po obdŕžaní potvrdenia o prijatí Komisiou

Trvanie schémy štátnej pomoci: Obdobie 2007 – 2009

Účel pomoci: Vzhľadom na druh pôdy Departement Seine-Maritime pravidelne naráža na problém bahnotokov vznikajúcich po veľkých dažďoch, najmä koncom jesene a na jar. Krasové podložie a podzemný charakter vodných zdrojov tiež spôsobujú, že pri zachytávaní pravidelne dochádza k problémom zakalenia vody, čo spôsobuje, že sa stáva nevhodnou na konzumáciu.

Značné množstvo riešení spočíva v úprave pestovateľských postupov a najmä v príprave pôdy.

Cieľom mechanizmu plánovaného departementom Seine-Maritime je pomôcť prevádzkovateľom v ich investíciách do vybavenia, ktoré umožňuje obmedziť riziko vzniku „pluhovej podrážky“ (tvrdej nepriepustnej vrstvy), stekania, bahnotoku a zakalenia. Cieľom týchto investícií bude chrániť a zlepšiť prírodné prostredie.

Od roku 2007 a v rámci obmedzeného rozpočtu tejto schémy nepresiahne v žiadnom prípade maximálna výška pomoci 400 000 EUR na príjemcu na obdobie troch rozpočtových rokov, v zmysle budúceho nariadenia o poľnohospodárskych výnimkách.

Oprávnené je toto vybavenie:

nástroje na lokálne obrábanie pôdy umožňujúce obrábať pôdu výlučne na línii výsevu. Týmto zostávajú parcely neobrobené, čo zvyšuje odolnosť voči erózii,

zariadenie na výsev rastliny pokrývajúcej pôdu vysadenej plochy. Toto veľmi špecifické zariadenie umožňuje vysadiť pokrývku najmä pod kukuricou. Ihneď po zbere sa pokrývka rýchlo rozrastá, čím sa predchádza ponechaniu holej pôdy počas zimy,

zariadenie na plečkovanie. Toto zariadenie umožňuje na jar obnoviť priepustnosť pôdy na krmoviny (repa a kukurica),

nástroje na hrubé podmietanie umožňujúce vytvoriť po zbere makroporéznosť uľahčujúcu vsakovanie vody,

stroje na siatie dočasných plodín na pokrytie pôdy v zime, špecifické zariadenia na vysadenie zimnej pokrývky (dočasné plodiny),

zametače, prídavné zariadenie na stroje umožňujúce zahladiť stopy kolies, ktoré sú častou príčinou veľkého odtekania vody a vzniku výmoľov

Príslušné odvetvie (-ia) hospodárstva:

— Všetky ekonomicky prosperujúce poľnohospodárske podniky v Seine Maritime

— CUMA, ktorých sídlo je v departemente Seine-Maritime

Názov a adresa orgánu poskytujúceho pomoc:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Internetová stránka: http://www.seinemaritime.net rubrika „guide des aides“

Opis pomoci bude uverejnený na internetovej stránke pod podmienkou zaregistrovania tohto záznamu o výnimke Európskou komisiou

Číslo pomoci: XA 109/06

Členský štát: Francúzsko

Región: Departement Seine-Maritime

Názov pomoci: Pomoc na investície do ochrany vody

Právny základ:

— Article 4.3 d) du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Ročné výdavky plánované v rámci schémy štátnej pomoci: 100 000 EUR

Maximálna intenzita pomoci: Strop 40 % oprávnených investícií

Strop 50 % pre mladých poľnohospodárov (ak mladí poľnohospodári realizujú investície do piatich rokov od začiatku činnosti)

Dátum implementácie: Ihneď po obdŕžaní potvrdenia o prijatí Komisiou

Trvanie schémy štátnej pomoci: Obdobie 2007 – 2009

Účel pomoci: Celý departement Seine-Maritime je na základe smernice o dusičnanoch z decembra 1991 (91/676/EHS) klasifikovaný ako ohrozené pásmo. Problém znečistenia prípravkami na ochranu rastlín reálne postihuje čoraz väčšie množstvo vodných zdrojov.

Smernica Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia Spoločenstva v oblasti vodného hospodárstva, stanovuje povinnosť dosiahnuť „ekologicky dobrý stav“ vodných útvarov do roku 2015.

Cieľom mechanizmu vytvoreného departementom Seine-Maritime je pomôcť prevádzkovateľom zvládnuť zvýšené investičné náklady, ktoré presahujú regulačné požiadavky zodpovedajúce minimálnym normám pri ochrane vodných zdrojov. Cieľom týchto investícií bude chrániť a zlepšiť prírodné prostredie.

Miera pomoci poskytnutej departementom sa tiež môže meniť na základe zemepisnej polohy prevádzky vzhľadom na prioritné zachytávanie vody pri ochrane.

Od roku 2007 nepresiahne maximálna výška pomoci 400 000 EUR na príjemcu na obdobie troch rozpočtových rokov.

Oprávnené náklady pri obmedzení rizík lokálneho znečistenia sú tieto:

priestory na skladovanie prípravkov na ochranu rastlín,

rampy na plnenie postrekovačov,

nádrže na skladovanie palivového oleja alebo tekutých hnojív, ak sú tieto zariadenia pod prahmi stanovenými pre klasifikované zariadenia,

príslušenstvo postrekovačov (primiešavače, nádrže na vyplachovanie, spätné klapky,…)

Oprávnené náklady pri obmedzení rizík rozptýleného znečistenia:

rozmetávacie zariadenia,

hadicové aplikátory,

diskové zahrabávacie zariadenia,

radličkové zahrabávacie zariadenia,

rozmetávacie plošiny,

kompostovače

Príslušné odvetvie (-ia) hospodárstva:

— Všetky ekonomicky prosperujúce poľnohospodárske podniky v Seine Maritime.

— CUMA, ktorých sídlo je v departemente Seine-Maritime

Názov a adresa orgánu poskytujúceho pomoc:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Internetová stránka: http://www.seinemaritime.net rubrika „guide des aides“

Opis pomoci bude uverejnený na internetovej stránke pod podmienkou zaregistrovania tohto záznamu o výnimke Európskou komisiou

XA číslo: XA 110/06

Členský štát: Spojené kráľovstvo

Región: Severovýchodné Anglicko

Názov schémy pomoci: The North East Collaboration Advisory Service

Právny základ: Section 5 of the Regional Development Agencies Act 1998

Plánované výdavky v rámci schémy pomoci:

29. decembra 2006 – 31. marca 2007: 80 000 GBP

1. apríla 2007 – 31. marca 2008: 180 000 GBP

1. apríla 2008 – 31. marca 2009: 180 000 GBP

1. apríla 2009 – 31. marca 2010: 180 000 GBP

1. apríla 2010 – 31. marca 2011: 70 000 GBP

Maximálna intenzita pomoci: Intenzita pomoci je 100 %

Dátum implementácie:

Trvanie schémy pomoci: Do 31. marca 2011

Účel pomoci: Rozvoj sektora. Schéma umožní poskytovať informačné a poradenské služby pre poľnohospodárov, poľnohospodárske firmy a ďalšie podniky, ktoré sú súčasťou zásobovacieho reťazca vo východnom Anglicku.

Schéma umožní poskytovanie poradenstva o spolupráci, zlepší výkonnosť a efektivitu poľnohospodárskych podnikov a pomôže zlepšiť marketing poľnohospodárskych výrobkov.

Táto pomoc sa poskytne podľa článku 14 nariadenia 1/2004 a za oprávnené výdavky sa považujú konzultačné služby

Príslušný(-é) sektor(-y): Schéma sa predovšetkým zameriava na podniky aktívne len vo výrobe poľnohospodárskych produktov, konkrétne obilniny a poľnohospodárske plodiny, červené mäso a mliečne výrobky. Kandidátmi však môžu byť aj niektoré firmy pôsobiace v iných častiach širšie chápaného reťazca zásobovania potravín (vrátane spracovania a odbytu). Schéma je otvorená firmám, ktoré vyrábajú (spracúvajú alebo zabezpečujú odbyt pre) akékoľvek poľnohospodárske produkty

Názov a adresa orgánu poskytujúceho pomoc::

One North East Stella House Goldcrest Way Newburn Riverside Newcastle Upon Tyne NE15 8NY United Kingdom

Internetová adresa: http://www.effp.com/StellentEFFPLIVE/groups/public/documents/press_releases/northeastofenglandc_ia45783e42.hcsp

Ďalšou možnosťou je získať informácie o tejto schéme prostredníctvom ústredného internetového zoznamu vybratých schém štátnej pomoci v poľnohospodárstve: http://www.defra.gov.uk/farm/policy/state-aid/setup/exist-exempt.htm

Ďalšie informácie: Schéma bude prístupná podnikom pôsobiacim v rámci reťazca zásobovania potravinami, ktoré spracúvajú alebo uvádzajú na trh výrobky, ktoré nie sú uvedené v prílohe 1 k Zmluve o ES. Pomoc bude podnikom vyplatená v súlade s nariadením Komisie (ES) č. 69/2001 o pomoci de minimis alebo iným nariadením, ktoré ho nahradí.

Príjemcovia si nebudú môcť vybrať poskytovateľa služby. Poskytovateľom služby bude spoločnosť EFFP, ktorá bola vybratá a bude vyplácaná na základe trhového princípu.